tartuNLP/wikipedia-smugri-20251201 huggingface dataset:
Shelley Winters

Shelley Winters (sünninimi Shirley Schrift; 18. august 1920 Saint Louis, Missouri – 14. jaanuar 2006 Beverly Hills, California) oli USA näitleja, kelle näitlejakarjäär kestis üle seitsme aastakümne.
Rollide eest filmides "Anne Franki päevik" ("The Diary of Anne Frank"; 1959) ja "A Patch of Blue" (1965) võitis ta parima naiskõrvalosatäitja Oscari. Oscarile oli ta nomineeritud veel ka filmidega "Koht päikese all" ("A Place in the Sun"; 1951) ja "Poseidoni seiklus" ("The Poseidon Adventure"; 1972), vastavalt parima naispeaosa ja parima naiskõrvalosa kategoorias. Kuldgloobusele oli ta nomineeritud kuus korda ja ainsal korral võitis ta rolli eest filmis "Poseidoni seiklus" (parim naiskõrvalosa). Tema teised tuntumad rollid oli filmides "A Double Life" (1947), "Jahimehe öö" ("The Night of the Hunter"; 1955), "Lolita" (1962), "Alfie" (1966), "Järgmine peatus Greenwich Village" ("Next Stop, Greenwich Village"; 1976) ja "Pete's Dragon" (1977).
Lisaks mängis Winters telesarjades ja teatrilavastustes. Roll antoloogiasarjas "Bob Hope Presents the Chrysler Theatre" tõi talle 1964. aastal Primetime Emmy auhinna. 1990. aastatel mängis ta situatsioonikomöödias "Roseanne". Broadwayl tegi ta kaasa üheksas näidendis, sealhulgas 1943. aastal muusikalis "Oklahoma!".
Winters oli neli korda abielus ja tal oli teisest abielust üks laps. Teine abielu oli aastatel 1952–1954 Itaalia näitleja, lavastaja ja stsenaristi Vittorio Gassmaniga ning kolmas abielu aastatel 1957–1960 näitleja Anthony Franciosaga.
Daughter

Daughter on Inglismaa indie folk ansambel, mis tegutseb 2010. aastast.
Marchandiomyces

Marchandiomyces on klassi "Agaricomycetes" kuuluv kandseente perekond.
Suurepooriline korgik

Suurepooriline korgik ("Fomitopsis mellita") on "Fomitopsidaceae" sugukonda kuuluv seeneliik.
Seen kasvab laguhaavapuul, moodustab ebakübaraid, on magusa lõhnaga, kuid mõru maitsega.
Yūko Tsushima

Yūko Tsushima (jaapani 津島 佑子 "Tsushima Yūko", pärisnimega 津島 里子 Tsushima Satoko; 30. märts 1947 – 18. veebruar 2016) oli jaapani kirjanik, üks tuntumaid jaapani feministlikke kirjanikke. Ta oli Osamu Dazai tütar.
Tsushima isa tegi enesetapu kui tütar oli kaheksakuune. Kui Tsushima oli 13-aastane, suri tema Downi sündroomiga vanem vend. Ta õppis katoliiklikus tütarlastekoolis, seejärel inglise kirjandust Shirayuri naisteülikoolis Chōfus ja hiljem Meiji ülikoolis. Sellal hakkas ta kirjutama. 24-aastaselt avaldas ta oma esimese jutukogu pealkirjaga Shaniku-sai (謝肉祭). 1970. aastal ta abiellus ja loobus tööst Hōsō Bangumi keskuses (放送番組センター, Hōsō bangumi sentā, lühendatult BPCJ). Ta lahutas abielu seitse aastat hiljem. 1985. aastal uppus tema 8-aastane poeg vanni.
Yūko Tsushimat on autasustatud arvukate kirjandusauhindadega. Tema teosed on tugevalt autobiograafilised – need käsitlevad kogemusi, mida autor ise läbi elas: isata kasvamine, venna surm, lahutus, üksikema elu, oma lapse surm.
Yūko Tsushima suri Tōkyō haiglas 18. veebruaril 2016 68-aastaselt kopsuvähki.
Hank Aaron

Henry Louis Aaron (5. veebruar 1934 Mobile, Alabama – 22. jaanuar 2021 Atlanta, Georgia) oli USA pesapallur. Tema mängupositsioonid parem äärekaitsja ("right fielder") ja lööja ("designated hitter"). Ta mängis Major League Baseballis 23 hooaega (1954–1976), neist 21 esimest hooaega Milwaukee/Atlanta Bravesis ja kaks viimast hooaega Milwaukee Brewersis.
Enne MLB-s debüteerimist mängis Aaron mõnda aega mustanahaliste pesapalliliigas. Oma profikarjääri viimasel hooajal oli ta viimane aktiivine mängija, kes oli mänginud mustanahaliste liigas.
Aaron osales National League'i tähtede mängule 20 hooajal ja American League'i tähtede mängul ühel hooajal, millega on ta MLB-s enim hooaegadel tähtede mängul osalenud mängija, lisaks on ta enim kordi MLB tähtede mängule valitud mängija (25). Aastatel 1958–1960 pälvis ta kolmel hooajal järjest Gold Glove Awardi. 1957. aasta hooajal valiti ta National League'i hooaja väärtuslikumaks mängijaks. Ta juhtis kahel hooajal National League'i lööjate arvestuses, neljal hooajal kodujooksude arvestuses ja neljal hooajal RBI arvestuses. Ta püstitas MLB-s kodujooksude rekordi (755), ületades pikka aega Babe Ruthile kuulunud rekordi; Aaroni tulemus jäi ületamatuks 33 aastaks. Aastatel 1955–1973 sai ta igal hooajal kirja vähemalt 24 kodujooksu. Ta on üks kahest mängijast, kes on viieteistkümnel korral hooaja jooksul saanud kirja vähemalt 30 kodujooksu. Aaronile kuuluvad siiani MLB rekordid RBI (2297), "extra-base hit"ide (1477) ja "total base"ide arvestuses. Ta on üks neljast, kes mängijast, kes on vähemalt 17 hooaja jooksul saanud kirja 150 või enam "hit"i. MLB-s hoiab ta teist kohta kodujooksude (755) ja "at-bat"i arvestuses (12 364) ning osaletud mängude poolest (3298) on ta kolmandal kohal. Oma pika ja eduka karjääri jooksul võitis Aaron World Seriesi vaid korra, 1957. aastal Milwaukee Bravesiga.
Aaroni peetakse üheks kõigi aegade parimaks pesapalluriks. 1999. aastal nimetas The Sporting News Aaroni saja kõigi aegade pesapalluri seas viiendale kohale. 1982. aastal võeti ta Pesapalli Kuulsuste Halli liikmeks. 2002. aastal pälvis ta Presidendi Vabadusmedali. Braves ja Brewers on igavikustanud Aaroni särginumbri 44.
Pereportree

"Pereportree" ehk planeetide portree on kujutis Päikesesüsteemist, mille tegi Voyager 1 14. veebruaril 1990 umbes 6 miljardi km (40 aü) kauguselt Maast. 
Sellel on eraldi Maa, Veenus, Jupiter, Saturn, Uraan ja Neptuun ning osaline taust, mis näitab nende suhtelist asukohta. Pilt on 60 kaadrist koosnev mosaiik. Kujutise koostamiseks kasutatud kaadrid olid viimased fotod, mis on tehtud kummagi Voyageri kosmoseaparaadiga. Pärast fotode tegemist lülitas NASA Voyager 1 kaamera alatiseks välja. Astronoom Carl Sagan, kes kuulus Voyageri pildistamismeeskonda, tegi palju aastaid kampaaniat, et NASA pildistaks Voyageriga väljastpoolt Päikesesüsteemi selle sisemust.
Lukas Weißhaidinger

Lukas Weißhaidinger (sündinud 20. veebruaril 1992) on Austria kettaheitja ja kuulitõukaja.
Ta tuli 2011. aasta juunioride Euroopa meistrivõistlustel Tallinnas kettaheites juunioride Euroopa meistriks.
2013. aasta Euroopa sisemeistrivõistlustel Göteborgis ja 2015. aasta Euroopa sisemeistrivõistlustel Prahas osales ta kuulitõukes, kuid kvalifikatsioonist edasi ei pääsenud.
2016. aasta suveolümpiamängudel Rio de Janeiros pääses ta Weißhaidinger kettaheites finaali ja sai kuuenda koha.
2017. aasta maailmameistrivõistlustel Londonis oli ta üheksas.
2018. aasta mais püstitas Weißhaidinger Rehlingenis Austria rekordi 68.98. Euroopa meistrivõistlustel Berliinis võitis ta tulemusega 65.14 Andrius Gudžiuse ja Daniel Ståhli järel pronksmedali.
2019. aasta maailmameistrivõistlustel Dohas heitis ta finaalis 66.82 ja võitis pronksmedali Ståhli ja Fedrick Dacresi järel.
Olümpiamängudel Tokyos võitis Weißhaidinger pronksmedali Ståhli ja Simon Petterssoni järel tulemusega 67.07.
2022. aasta maailmameistrivõistlustel Eugene'is sai ta tulemusega 63.98 10. koha. Euroopa meistrivõistlustel Münchenis oli ta 63.02-ga üheksas.
2023. aasta maailmameistrivõistlustel Budapestis sai Weißhaidinger tulemusega 65.54 7. koha.
2024. aasta Euroopa meistrivõistlustel Roomas võitis ta Kristjan Čehi järel hõbemedali tulemusega 67.70. 2024. aasta suveolümpiamängudel Pariisis sai ta 67.54-ga viienda koha.
Weißhaidingeri isiklik rekord on 2023. aastal Schwechatis heidetud 70.68. See on ka Austria rekord. Kuulitõukes on tema isiklik rekord 2013. aastal Linzis tõugatud 19.32.
Isiklikku.
Weißhaidingeril on Austrias fännklubi Lucky Luky Fanclub.
2021. aastal nimetati tema auks asteroid (341317) Weisshaidinger.
Ararat Mirzojan

Ararat Mirzojan (armeenia keeles Արարատ Սամվելի Միրզոյան; sündinud 23. novembril 1979 Jerevanis) on Armeenia ajaloolane ja poliitik. Ta on 19. augustist 2021 Armeenia välisminister.
Ta on lõpetanud 2000. aastal Jerevani Riikliku Ülikooli ajalooteaduskonna kunstiosakonna.
2004. aastal lõpetas ta Armeenia Vabariigi Avaliku Halduse Akadeemia riigiametniku, avaliku halduse ja kohaliku omavalitsuse spetsialisti erialal.
2005. aastal lõpetas ta Armeenia Vabariigi Riikliku Teaduste Akadeemia magistrantuuri ja sai ajalooteaduste kandidaadiks. Õpingute kõrvalt töötas ta nooremteadurina Armeenia Vabariigi Rahvusliku Teaduste Akadeemia Armeenia genotsiidi muuseum-instituudis.
Aastatel 2005–2007 oli ta Armeenia Rahvusarhiivi sotsiaalpoliitiliste dokumentide osakonna peaarhivaar.
11. maist 2018 kuni 14. jaanuarini 2019 oli ta Armeenia esimene asepeaminister.
14. jaanuarist 2019 kuni 2. augustini oli ta Armeenia parlamendi spiiker.
19. augustist 2021 on ta Armeenia välisminister.
Isiklikku.
Ta on abielus ja on kahe lapse isa.
Jäähiid

Jäähiid on hiiglaslik planeet, mis koosneb peamiselt vesinikust ja heeliumist raskematest elementidest, nagu hapnik, süsinik, lämmastik ja väävel. Päikesesüsteemis on kaks jäähiiglast: Uraan ja Neptuun.
Astrofüüsikas ja planetoloogias nimetatakse jääks lenduvaid keemilisi ühendeid, mille külmumispunkt on üle 100 K, nagu vesi, ammoniaak või metaan, mille külmumistemperatuurid on vastavalt 273 K (0°C), 195 K (−78°C) ja 91 K (−182°C). 1990. aastatel tehti kindlaks, et Uraan ja Neptuun on eraldiseisev hiidplaneetide klass, mis on eraldiseisev teistest hiidplaneetidest Jupiterist ja Saturnist, mis on valdavalt vesinikust ja heeliumist koosnevad gaasihiiud.
Kuna jäähiidudel puuduvad täpselt määratletud tahked pealispinnad, koosnevad need peamiselt gaasidest ja vedelikest. Jäähiidude koostisosad olid planeetide tekkimisel tahked ained, kui need kas otseselt jää kujul või veejäässe kinni jäid. Tänapäeval on Uraanis ja Neptuunis väga vähe vett jää kujul alles. Selle asemel eksisteerib vesi peamiselt ülekriitilise fluidumina. Uraan ja Neptuun koosnevad massilt vaid umbes 20 % jagu vesinikust ja heeliumist, võrreldes Päikesesüsteemi gaasihiiglaste Jupiteri ja Saturniga, mille massist on üle 90% vesinik ja heelium.
Marcus Tavernier

Marcus Joseph Tavernier (sündinud 22. märtsil 1999 Leedsis) on Inglismaa jalgpallur, kes mängib poolkaitsjana Inglismaa Premier League'i klubis AFC Bournemouth.
2013. aastal siirdus ta Newcastle Unitedist Middlesbrough' noortesüsteemi. Middlesbrough' põhimeeskonnas debüteeris ta 22. augustil 2017 EFL Cup'i mängus Scunthorpe Unitedi vastu. Samal hooajal debüteeris ta ka Inglismaa esiliigas, kus lõi esimese värava 5. novembril 2017 mängus Sunderlandi vastu. Hooaja 2017/18 teises pooles oli ta Middlesbrough'st laenul Inglismaa tugevuselt kolmanda liiga klubis Milton Keynes Dons.
2022. aasta augustis liitus ta viieaastase lepingu alusel Bournemouthiga. Inglismaa kõrgliigas debüteeris ta hooaja avamängus 6. augustil 2022 Aston Villa vastu. Esimese värava lõi ta Inglismaa kõrgliigas 5. novembril 2022 mängus Leeds Unitedi vastu. Hooajal 2022/23 lõi ta Inglismaa kõrgliigas kokku viis väravat.
Aastatel 2017–2019 mängis Tavernier Inglismaa noortekoondistes.
Tema vanem vend James Tavernier mängib Šotimaa kõrgliigaklubis Rangers.
Nida jõgi

Nida on jõgi Poolas Väike-Poola vojevoodkonnas, Wisła vasakpoolne lisajõgi.
Jõgi saab algus kahe jõe ühinemisel Chęciny lähistel. Suubub Wisła jõkke Nowy Korczyni linna lähistel.
Nida jõe pikkus on 154 km, valgala pindala 3844 km².
Jõesäng on kitsamas kohas 6 meetri laiune ja kõige laiemas kohas, mis on Motkowice küla juures, 79 meetri laiune. Jõe sügavus jääb vahemikku 0,4 kuni 2,6 meetrit.
Nida lisajõed on Brzeźnica, Mierzawa ja Maskalis.
Suuremad jõeäärsed asulad on Sobków, Pińczów, Chroberz, Wiślica, Nowy Korczyn.
Nida jõgi on Poola üks soojemaid, suvel ulatub veetemperatuur 27 °C-ni
Ashley Moloney

Ashley Moloney (sündinud 10. märtsil 2000) on Austraalia kümnevõistleja. 
Sportlikud saavutused.
2015. aastal võitis ta 15-aastaselt U16 Australian All Schoolsi võistlused kõrgushüppes tulemusega 2.00. 2016. aasta septembris saavutas ta noorte vahenditega kümnevõistluses tulemuse 7328 punkti. Moloney püstitas 2017. aastal Austraalia ja Okeaania U18 kümnevõistluse rekordi 7559 punktiga. 
Juunioride kergejõustiku maailmameistrivõistlustel Tamperes 2018. aastal tuli ta maailmameistriks (juunioride vahendid) uue võistluste rekordiga 8190 punkti (eelmise rekordi omanik oli Niklas Kaul 8162 punktiga).
2019. aasta keskel toimunud Austraalia ja Okeaania meistrivõistlustel kogus Moloney meeste vahenditega 8103 punkti, mis andis lootuse pääseda 2020. aasta suveolümpiamängudele. Kuigi 2020. aasta alguses sai ta vigastada, lükkusid koroonapandeemia tõttu 2020. aasta suveolümpiamängud Tōkyōs edasi ning Moloney jõudis täita 2020. aasta lõpus olümpia kvalifikatsiooninormi, saavutades Brisbane'i võistlustel esikoha 8492 punktiga, mis oli uus Austraalia ja Okeaania kümnevõistluse rekord. Avapäeva summa 4613 punkti oli kõigi aegade avapäevade võrdluses 12. tulemus.
Moloney võitis 2020. aasta suveolümpiamängudel (5. augustil 2021) pronksmedali, olles esimene Austraalia kümnevõistleja, kes on olümpial medali saanud. Ta parandas veelgi Okeaania ja Austraalia rekordit, viies selle 8649 punktini, mis on kõigi aegade 30. tulemus.
Moloney osales 2022. aasta kergejõustiku sisemaailmameistrivõistlustel Belgradis meeste seitsmevõistluses, kus ta saavutas 3. koha 6344 punktiga, mis on Austraalia ja Okeaania rekord ja kõigi aegade kõrgeim kolmanda koha tulemus seitsmevõistluses (samas arvestuses järgneb Johannes Erm 2024. aastal kogutud 6340 punktiga).
Isiklikud rekordid.
Üksikalad.
Väljas
Dunajec

Dunajec on jõgi Slovakkias ja Poolas, Wisła parempoolne lisajõgi.
Jõgi saab alguse Czarny Dunajeci ja Biały Dunajeci ühinemisel Nowy Targi linna lähistel ja suubub Wisła jõkke Opatowieci linna lähistel. 
Kulgedes Tatrates moodustab osa looduslikust Slovakkia-Poola riigipiirist.
Dunajeci pikkus on 251 km, valgala pindala 6804 km².
Dunajeci suurim lisajõgi on Popradi jõgi.
Jõeäärsed asulad on Spišská Stará Ves, Majere, Lechnica, Červený Kláštor, Lesnica, Nowy Targ, Maniowy, Czorsztyn, Szczawnica, Krościenko nad Dunajcem, Łącko, Stary Sącz, Nowy Sącz, Gródek nad Dunajcem, Czchów, Zakliczyn, Wojnicz, Tarnów, Żabno.
Palma Soriano

Palma Soriano on linn Kuuba kaguosas Santiago de Cuba provintsis. Palma Soriano asub Cauto jõe ääres, provintsikeskusest Santiago de Cubast ligikaudu 26 km loodes.
Palma Soriano on asutatud 1775. aastal.
Antanas Bagdonavičius

Antanas Bagdonavičius (15. juuni 1938 Bobėnai – 9. märts 2024 Vilnius) oli leedu sõudja ja sõudmistreener. Aastatel 1960–1968 kuulus Nõukogude Liidu koondisse. 
Ta lõpetas 1963. aastal Vilniuse Ülikooli.
Antanas Bagdonavičius osales kolmedel olümpiamängudel. 1960. aasta suveolümpiamängudel Roomas võitis ta roolijaga kahepaadil hõbemedali ja 1968. aasta suveolümpiamängudel Méxicos roolijaga kaheksapaadil pronksmedali. 1964. aasta suveolümpiamängudel Tōkyōs võitis ta roolijaga kaheksapaadil viienda koha.
Sõudmise maailmameistrivõistlustelt võitis ta kaks hõbemedalit (1962, 1966) ja Euroopa meistrivõistlustelt kolm kuldmedalit (1961, 1965, 1967) ja kaks hõbemedalit (1963, 1964).
Pärast sportlaskarjääri lõppu töötas sõudmistreeneri ja kohtunikuna.
Reichenau an der Rax

Reichenau an der Rax on vald "(Marktgemeinde)" Austrias Alam-Austria liidumaal Neunkircheni ringkonnas. 
See asub Raxi mäestiku jalamil Schwarza jõe ääres.
Ajalugu.
Reichenau linnust on esmakordselt mainitud 1256. aasta ürikus. Hertsog Otto IV Rõõmus, kes rajas 1327. aastal Neubergi kloostri, omandas 1333. aastal Reichenau ja andis selle kloostrile.
Algsest maagikaevandus- ja metsanduspiirkonnast Reichenaust sai oma maalilise asukoha tõttu 19. sajandil Viini aadli suvekuurort. 1854. aastast alates soodustas piirkonna arengut otsustavalt Semmeringi raudtee avamine koos raudteejaamaga naabruses Payerbachis, mis on osa Austria Lõunaraudteest "(Südbahn)" Viini "Südbahnhofist" Triesteni. Reichenau ühendati otse Payerbachiga 1926. aastal "Höllentalbahni" kitsarööpmelise raudtee kaudu, samal ajal avati "Raxseilbahn", vanim õhutramm Austrias.
1873. aastal ehitati joogivee torujuhe Viini, et varustada Austria-Ungari pealinna Raxi mäestikuveega.
1872. aastal lasi Austria ertshertsog Karl Ludwig püstitada oma lemmikjahimaade lähedusse Heinrich von Fersteli plaanide kohaselt "Villa Wartholzi" residentsi. 1889. aastal järgnes Nathaniel Meyer von Rothschild Hinterleiteni palee ehitamisega. Ta aga ei veetnud Reichenaus palju aega ja kinkis varsti pärast seda palee veteranide sihtasutusele, samal ajal kui "Villa Wartholz" jäi Habsburgide perekonna, eriti Karli ja tema naise Zita asukohaks; nende esimene poeg Otto sündis ja ristiti seal ning kui Karlist sai Austria keiser, oli "Villa Wartholz" aastatel 1917–1918 tema suveresidents.
Reichenau oli ka kirjanik Heimito von Dodereri suvine pelgupaik, kus ta kirjutas suure osa oma romaanist "Die Strudlhofstiege".
Preester Heinrich Maier, natside ajal suurejoonelise Austria vastupanurühma juht, oli 1930. aastatel Reichenaus kaplan. Tema väga edukas katoliiklik vastupanurühm andis väga edukalt liitlastele edasi V1-, V2-rakettide, Tigeri tankide ja lennukite (Messerschmitt Bf 109, Messerschmitt Me 163 Komet jne) plaane ja tootmisrajatisi. See võimaldas liitlastel sihikule võtta otsustavaid relvavabrikuid ja kaitsta elamupiirkondi.
Transport.
"Südbahni" raudteeliini kõrval pääseb Reichenausse mööda Gloggnitzist kulgevat liidumaanteed "B27 Höllental Straße" ja kiirteed "S6 Semmering Schnellstraße" Rohr im Gebirgesse.
Guanajay

Guanajay on linn Kuuba lääneosas Artemisa provintsis. Guanajay asub Havannast ligikaudu 40 km lääneedelas.
Guanajay on asutatud 1650. aastal. Linnaõigused sai Guanajay 1862. aastal.
Tartu Majaomanikkude Pank

Tartu Majaomanikkude Pank oli 1923. aastal Tartu Majaomanikkude Ühingu asutatud pank, mille peamiseks eesmärgiks seati majaomanikele laenude andmine (majade remondiks jms).
Tartu Majaomanikkude Pank alustas tegevus 15. mail 1923 aastal. 1926. aastal ostis pank Suurturul neljakordse kivimaja (praegune aadress Raekoja plats 7, hävis Teises maailmasõjas), kus avati panga kontor. 1926. aasta lõpuks olid hoiused kasvanud üle 90 miljoni marga ning laene oli väljastatud peaaegu sama palju. Ühistupangal oli 1926. aastal ligi 1500 liiget.
1923.–1926. aastal olid panga nõukogu liikmeteks Tartu mööblitööstur ja sadulsepp Johan Busch, Tartu poliitik Paul Ingermann, Viljandi ja Tartu ettevõtja Karl Reinhold (1885–1949), ettevõtja Karl Piirand (1872–1964), J. Toom, J. Villem, A. Ehrlich, O. Lina.
Alates 1925. aastast juhtis panka Saaremaalt pärit ettevõtja Oskar Friedrich Allik (1884–1949) ning juhatuses töötasid Julius Lill, kaitseliidu ja kirikutegelane Johan Aavik (1871–1940), Tartu linnavolinikud Mihkel Massakas (1874–1941) ning ametnik ja ettevõtja August Kullam (1889–1969), seltsitegelane Eduard Hold-Neumann (1874–1940), ettevõtja Mihkel Pärn.
Cabaiguán

Cabaiguán on linn Kuuba keskosas, Sancti Spírituse provintsis. Cabaiguán asub provintsikeskusest Sancti Spíritusest ligikaudu 17 km põhjas.
Cabaiguán on asutatud 1894. aastal, linnaõigused sai 1926. aastal.
Eugène Bourdon

Eugène Bourdon (8. aprill 1808 Pariis – 29. september 1884 Pariis) oli prantsuse kellassepp ja leiutaja. Ta on Bourdoni manomeetri leiutaja, millele sai patendi 1849. aastal.
Bourdon oli kaupmehe poeg. Pärast isa surma 1830. aastal töötas Bourdon kaks aastat optikapoes ja asutas 1832. aastal oma töökoja, kus valmistas väikesi aurumasinaid. Tema peamine panus on aparatuuri konstrueerimine ja tema kõige olulisem leiutis on Bourdoni manomeeter – mehaaniline manomeeter vedelike ja gaaside rõhu mõõtmiseks, mille tööelemendiks on C-kujuliseks painutatud elliptilise ristlõikega metalltoru. 18. juunil 1849 saadud patendis kirjeldab Bourdon seda kui elavhõbedata manomeetrit. Bourdoni manomeeter on oma lihtsuse, lineaarsuse ja mõõtmistäpsuse tõttu üks kõige levinumaid manomeetritüüpe.
Bourdon töötas oma töökojas kuni 1872. aastani, mil tema pojad võtsid firma juhtimise üle. Bourdon jätkas mitmesuguste mõõteseadmete arendamist ka pensionipõlves. Suri 29. septembril 1884 Pariisis ja on maetud Père-Lachaise'i kalmistule.
Wda jõgi

Wda on jõgi Poolas Pomorze ja Kujawy-Pomorze vojevoodkonnas, Wisła vasakpoolne lisajõgi.
Wda jõgi saab alguse Krężno järve allikast ja suubub Wisła jõkke Świecie linna lähistel. Kulgedes läbib mitut järve, millest üks on Wdzydze järv samanimelises rahvuspargis.
Jõe pikkus on 198 km, valgala pindala 2325 km².
Jõeäärsed asulad on Lipusz, Borsk, Wojtal, Czarna Woda, Wda, Błędno, Tleń, Żur, Świecie.
Wda jõgi on populaarne kanuumatkajate seas.
Vadõm Filaškin

Vadõm Filaškin (ukraina keeles Вадим Сергійович Філашкін; sündinud 14. juunil 1975 Arbuzõnkas Mõkolajivi oblastis) on Ukraina riigitegelane. Ta on 27. detsembrist 2023 Donetski oblasti sõjaväelis-tsiviilvalitsuse juht.
Ta omandas kõrghariduse Mõkolajivi Riiklikus Pedagoogikaülikoolis, erialal "Pedagoogika ja keskhariduse meetodid. Kehakultuur ja ajateenistuse eelõpe". Seejärel, aastal 2008, lõpetas ta juristina Ukraina Riikliku Sisekaitseakadeemia. 
Novembrist 2015 kuni augustini 2016 oli ta Donetski oblastis riikliku politsei peadirektoraadi ülema asetäitja.
Veebruarist 2019 kuni 27. detsembrini 2023 oli ta Donetski oblasti osariigi administratsiooni juhi asetäitja.
Alates 27. detsembrist 2023 on ta Donetski oblasti osariigi administratsiooni juht — Donetski oblasti sõjaväelis-tsiviilvalitsuse juht.
Jonathan Tah

Jonathan Glao Tah (sündinud 11. veebruaril 1996 Hamburgis) on Saksamaa jalgpallur, kes mängib keskkaitsjana Saksamaa kõrgliigaklubis Leverkuseni Bayer ja Saksamaa jalgpallikoondises.
Ta alustas jalgpalli mängimist kodulinna Hamburgi klubides. 2009. aastal liitus ta klubiga Hamburger SV, mille põhimeeskonnas debüteeris ta Saksamaa kõrgliigas 2013. aasta septembris. Hooajal 2014/15 oli ta Hamburgerist laenul Saksamaa esiliigaklubis Düsseldorfi Fortuna.
2015. aasta juulis siirdus ta 7,5 miljoni euro eest Leverkuseni Bayeri, kellega sõlmis viieaastase lepingu. Leverkuseniga on ta lepingut pikendanud veel 2018. ja 2021. aastal.
Aastatel 2011–2019 mängis Tah Saksamaa noortekoondistes. 2019. aastal saavutas ta Saksamaa kuni 21-aastaste koondisega Euroopa omavanuste meistrivõistlustel teise koha. Saksamaa jalgpallikoondises tegi ta debüüdi 26. märtsil 2016 sõprusmängus Inglismaa vastu. Ta kuulus Saksamaa koondisse 2016. aasta Euroopa meistrivõistlustel, kuhu valiti Antonio Rüdigeri asendjaks. Üheski mängus ta Euroopa meistrivõistlustel aga väljakule ei pääsenud.
Tema ema on sakslanna ja isa Elevandiluuranniku päritolu.
Exequiel Palacios

Exequiel Alejandro Palacios (sündinud 5. oktoobril 1998 Famaillás) on Argentina jalgpallur, kes mängib kaitsva poolkaitsjana Saksamaa kõrgliigaklubis Leverkuseni Bayer ja Argentina jalgpallikoondises.
Ta alustas klubikarjääri Argentina klubis River Plate, mille meeskonnas debüteeris ta Argentina kõrgliigas 8. novembril 2015 mängus Newell's Old Boysi vastu. Klubi põhimeeskonnas hakkas ta rohkem mänguaega saama hooajal 2016/17. 2018. aastal võitis ta River Plate'iga Lõuna-Ameerika klubide meistrisarja Copa Libertadores ning 2019. aastal Argentina karika ja Lõuna-Ameerika superkarika.
2020. aasta jaanuaris sõlmis ta viie ja poole aasta pikkuse lepingu Leverkuseni Bayeriga. Saksamaa kõrgliigas lõi ta esimese värava 23. aprillil 2022 mängus Greuther Fürthi vastu.
Argentina jalgpallikoondises debüteeris Palacios 8. septembril 2018 sõprusmängus Guatemala vastu. Ta kuulus Argentina koondisse, mis võitis 2021. aasta Copa América ning tuli 2022. aastal maailmameistriks.
Ramsey Clark

William Ramsey Clark (18. detsember 1927 Dallas, Texas – 9. aprill 2021 New York) oli USA jurist ja poliitik.
Tema isa Tom C. Clark oli samuti jurist ja aastatel 1945–1949 Ameerika Ühendriikide justiitsminister.
Aastatel 1944–1945 teenis Clark merejalaväes. 1949. aastal lõpetas ta Austini Texase ülikooli bakalaureusekraadiga. 1951. aastal lõpetas ta Chicago ülikooli õigusteaduste kooli ja asus seejärel Texase osariigis juristina tööle.
1961. aastal asus Clark tööle Ameerika Ühendriikide Justiitsministeeriumis. 1965. aasta jaanuaris sai ta asejustiitsministriks. 1966. aasta novembrist kuni 1969. aasta jaanuarini oli ta president Lyndon B. Johnsoni valitsuses justiitsminister.
Justiitsministrina oli ta tuntud jõulise vastuseisus poolest surmanuhtlusele, kodanikuõiguste- ja vabaduste agressiivse toetajana ning konkurentsiõiguse edendajana. Pärast avalikust sektorist lahkumist juhtis Clark mitmeid progressiivseid aktsioone. Advokaadina oli ta Clark teiste seas Charles Taylori, Slobodan Miloševići, Saddam Husseini ja Karl Linnase õiguslik nõuandja või kaitsja. Clark seisis selle eest, et kõik tema kaitsealused saaksid hoolimata nende kuritegude tõsisusest teistega võrreldes kohtumõistmiseks võrdse võimaluse.
Clark suri 2021. aasta aprillis 93-aastaselt. Ta oli Johnsoni valitsuse viimane elusolev liige.
Richelle Mead

Richelle Mead (sündinud 12. novembril 1976) on Ameerika imeulme kirjanik. Ta on tuntud sarjade "Georgina Kincaid", "Vampiiride Akadeemia", "Verevalem" ja "Dark Swan" autorina.
Haridus ja loomingulise tee algus.
Richelle Mead sündis Michigani osariigis ja elab praegu Ameerika ÜhendriikidesWashingtoni osariigis Seattle'i eeslinnas Kirklandis. Ta on lõpetanud üldõppes Michigani ülikooli ning saanud võrdleva usuteaduse magistrikraadi Lääne-Michigani ülikoolist ja õpetaja magistrikraadi Washingtoni ülikoolist. 
Ta on töötanud Seattle'i äärelinna koolis 8. klassi õpetajana, kus ta õpetas ühiskonnaõpetust ja inglise keelt. Siiski ei lõpetanud ta vabal ajal kirjutamist ning tegi seda, kuni sai oma esimese romaani "Succubus Blues" kirjastuslepingu. Pärast töölt lahkumist pühendus kirjutamisele.
Teosed.
Romaanid.
"Age of X-i" sari.
Richelle Meadi kirjastaja on sellest sarjast loobunud ja tõenäoliselt sarja teisi raamatuid ei avaldata.
Noorteromaanid.
Vampiiride Akadeemia sari.
Esimesest Vampiiride akadeemia raamatust tehti 2014. aastal samanimeline film. Richelle Meadil on filmis sõnadeta roll õpetajana. 2022. aastal valmis Peacocki poolt samanimeline sari.
"Verevalemi" sari.
Richelle Mead kirjutas Vampiiride akadeemiale kuuest raamatust koosneva kõrvalsarja, milles osalevad Vampiiride akadeemiast tuntud tegelaskujud: Sydney, Jill, Eddie ja Adrian. Sarja tegevus toimub samas universumis, kus Vampiiride akadeemia.
Eraldiseisvad romaanid.
"Soundless" (2015)
Halichondria panicea

Halichondria panicea on päriskäsnade sugukonda "Halichondriidae" kuuluv mereline käsn, levinud Põhja-Atlandi ja Vahemere rannikuvetes, ka Läänemere lõunaosas. 
Kirjeldus.
Käsna välimus on väga varieeruv. Tavaliselt on avarannikute isendid lameda kuhiku kujulised veidi eenduvate augutaoliste avadega ("osculae"). Lainetuse eest varjatud merepiirkondades võib isend olla kuni 20 cm kõrge massiivne padi, mille läbimõõt võib olla kohati mitu meetrit, kuigi enamik isendeid ei saavuta selliseid mõõtmeid. Vahel ühendavad eri kolooniaid sillakesed. Rannikul ja madalas vees võib käsn olla rohelist värvi vetikatest sümbiontide tõttu. Varjus ja suuremates sügavustes on käsna värvus kreemikas. "Halichondria panicea" on iseloomuliku tugeva merevetikalõhnaga.
Levik.
Käsn elutseb tõusuveealas ja tema elupaiku on leitud enam kui 550 m sügavuselt. Lisaks Põhja-Atlandi ja Vahemere rannikuvetele on käsna leitud ka Uus-Meremaa Põhjasaare põhjarannikult. Liik on väga tolerantne eri elupaikade suhtes ja talub tugevat voolu ja lainetust ning suurt soolsust. Kasvab ainult kivisel pinnal, sealhulgas klibusel kivipinnal.
Eluviis.
"Halichondria panicea" on biofiltraator, kes toitub peamiselt fütoplanktonist. Olgugi et tegemist on levinud liigiga, pole tema paljunemisest kuigivõrd teada, kuid arvatakse, et loom on hermafrodiit ja et ovogenees toimub ühes terves populatsioonis lühikese aja jooksul, kuigi on võimalikud ka erandid.
Radulomyces confluens

Radulomyces confluens on šampinjonilaadsete seltsi kuuluv liik seeni.
Seen võib kasvada nii murdunud okas- kui lehtpuul.
Erik Norkroos

Erik Norkroos (sündinud 1. oktoobril 1969 Tallinnas) on eesti filmioperaator, produtsent, monteerija ja režissöör.
Ta on aastatel 1993–1997 õppinud filmikunsti (õppejõud Arvo Iho) Tallinna Pedagoogikaülikoolis.
Tema produktsioonifirmad on Rühm Pluss Null, Missing Pictures ja Umberto Productions.
Kunstnik

Kunstnik on isik, kes tegeleb kunstide juurde kuuluva tegevusega ja võib-olla on selle ala professionaal.
Laagritõmmits

Laagritõmmits on tööriist, mida kasutatakse laagrite eemaldamiseks võllidelt või avadest, kahjustamata seejuures laagrit või selle ümbrust. 
Laagrid on sageli võllidele või avadesse jõuga pressitud, mistõttu on neid ilma spetsiaalse tööriistata keeruline eemaldada. Laagritõmmitsad on olulised tööriistad mehaanilisteks hooldus- ja remonditöödeks, eriti autotööstuses, tootmises ja masinatööstuses. Laagritõmmitsad aitavad vältida laagrite ja teiste komponentide kahjustamist eemaldamise ajal, säästes aega ja vähendades vajadust kallite remonditööde või asenduste järele.
Ehitus.
Laagritõmmits koosneb tavaliselt kolmest peamisest komponendist:
Kulbaki

 
Kulbaki (vene keeles Кульбаки) on küla (село) Venemaal Kurski oblastis Gluškovo rajoonis, samanimelise külanõukogu keskus. 2010. aastal elas asulas 766 inimest.
Matz Sels

Matz Willy Els Sels (sündinud 26. veebruaril 1992 Lintis) on Belgia jalgpallur, kes mängib väravavahina Inglismaa Premier League'i klubis Nottingham Forest ja Belgia jalgpallikoondises.
Belgia kõrgliigas debüteeris ta hooajal 2012/13 Lierse meeskonnas. Aastatel 2014–2016 mängis ta Belgia kõrgliigaklubis Gent. Hooajal 2015/16 valiti Sels Belgia kõrgliiga hooaja parimaks väravavahiks.
2016. aasta juunis siirdus ta 6,5 miljoni naelsterlingi eest Inglismaa esiliigaklubisse Newcastle United, kellega sõlmis viieaastase lepingu. Newcastle Unitedist mängis ta vaid ühe hooaja. Hooajal 2017/18 oli ta Newcastle Unitedist laenul Belgia kõrgliigaklubis Anderlecht.
Aastatel 2018–2024 mängis Sels Prantsusmaa kõrgliigaklubis Strasbourg.
2024. aasta veebruaris sõlmis ta lepingu Nottingham Forestiga. Inglismaa kõrgliigas debüteeris ta sama aasta 4. veebruaril 1:1 viigimängus Bournemouthi vastu.
Aastatel 2009–2014 mängis Sels Belgia noortekoondistes. Belgia rahvuskoondisse kustuti ta esmakordselt 2015. aasta oktoobris, kuid koondisedebüüdi tegi ta enam kui viis aastat hiljem, 3. juunil 2021 sõprusmängus Kreeka vastu. Ta oli Belgia koondise varuväravavaht 2021. aasta Euroopa meistrivõistlustel.
Aleksandr Moissejev

Aleksandr Moissejev (sündinud 16. aprillil 1962 Borskojes) on Venemaa sõjaväelane, admiral, Venemaa mereväe ülem.
B61

B61 on peamisi termotuumarelvasid USA tuumaarsenalis, mis on mõeldud ülehelikiirusel lennukiga vedamiseks. 
Versioon B61-12 termotuumapommid on muudetava lõhkeulatusega. Muudetav lõhkeulatus ulatub 0,3-st 50 kilotonni TNT lõhkemise ekvivalendini. Võrdluseks: 1945. aastal Hiroshima peale kukutatud aatompommi lõhkeulatus oli 15 kilotonni.
Ingeborg Arvola

Ingeborg Arvola (sündinud 7. juulil 1974 Honningsvågis) on Norra kirjanik, kes debüteeris 1999. aasta sügisel romaaniga Korellhuset. Ta on rahvuse poolest kveen.
Ta sündis Honningsvågis (asub Nordkapi vallas Finnmargi maakonnas Norras), kasvas üles Tromsøs ja asus hiljem elama Oslosse. Tal on Oslo ülikoolist bakalaureusekraad teatriteaduse ja kirjanduse alal.
Tema teostest on eesti keelde tõlgitud esimene raamat triloogiast "Laulud Põhja-Jäämere äärest" "Nuga tulle" (norra keeles "Kniven i ilden"; raamat ilmus norra keeles aastal 2022). Raamat ilmus eesti keeles aastal 2024 sarjas Põhjamaade romaan; norra keelest tõlkinud Riina Hanso, toimetanud Mall Põldmäe. Aastal 2025 ilmus samas sarjas triloogia teine romaan "Vestersand" ("Vestersand "), tõlkija Riina Hanso.
Ta on saanud oma kirjutamise eest mitmeid auhindu.
Sügisel 2023 jõudis Kveeniteatris lavale tema kriitikute poolt tunnustatud triloogia Buffy Byst, esietendus 26. oktoobril Halti kulturscene'is. Kveeniteatri enda koosseisu tugevdasid kunstnikurühmas teiste seas Helén Vikstvedt, Lene Kongsvik Johansen, Teodor Janson, Frank Jørstad ja Aslak Hartberg. Peaosa mängis Buffy rollis Astrid Serine Hoel.
Isiklikku.
Tema ema oli luuletaja Liv Lundberg (1944–2022).
Frank Busemann

Frank Busemann (sündinud 26. veebruaril 1975 Recklinghausenis) on endine Saksamaa tõkkejooksja ning kümnevõistleja. Peale sportlaskarjääri lõppu on ta töötanud Saksa telekanalis Das Erste kergejõustikualase asjatundjana. 
Sportlikud saavutused.
Busemann alustas oma karjääri 110 meetri tõkkejooksjana ning võitis 1994. aastal Lissabonis juunioride kergejõustiku maailmameistrivõistlustel kuldmedali tulemusega 13,47 sekundit. 1997. aasta Euroopa U23 meistrivõistlustel kergejõustikus Turus võitis ta samuti kuldmedali tulemusega 13,54 sekundit.
Tõkkejooksu kõrvalt tegeles Busemann kümnevõistlusega ning Euroopa karikavõistlustel mitmevõistluses tuli Saksamaa meeskonna koosseisus 1996. aastal Lages karikavõitjaks isikliku tulemusega 8522 punkti.
Seejärel saavutas Busemann 1996. aasta Atlanta olümpiamängudel kümnevõistluses hõbemedali tulemusega 8706 punkti, mis on ühtlasi tema isiklik rekord, maailma kõigi aegade 20. tulemus ning saksa kümnevõistlejate hulgas kolmas tulemus Leo Neugebaueri ja Jürgen Hingseni järel (2023. aasta seisuga). 1996. aastal valiti ta Saksamaa aasta sportlaseks. Järgmisel aastal toimunud Ateena kergejõustiku maailmameistrivõistlustel tuli ta tulemusega 8652 punkti pronksmedalile.
Pärast nimetatud medalivõite segasid Busemanni karjääri mitmed vigastused, millest ta lõplikult ei paranenudki. Ta üritas tagasitulekut 2000. aasta Sydney olümpiamängudel, kus saavutas seitsmenda koha tulemusega 8351 punkti. 2002. aastal võistles Busemann Tallinnas Reval Hotels Cup võistlusel meeste seitsmevõistluses ning võitis esikoha 6291 punktiga, mis oli siis Saksamaa rekord (2023. aasta seisuga on kõigi aegade 29. tulemus).
2003. aastal, olles vaid 28-aastane, lõpetas ta vigastuste tõttu sportliku tegevuse.
Scheiblingkirchen-Thernberg

Scheiblingkirchen-Thernberg on vald "(Marktgemeinde)" Austrias Alam-Austria liidumaal Neunkircheni ringkonnas.
Scheiblingkirchen-Thernberg asub Alam-Austria "Industrievierteli" piirkonnas. Valla territooriumist 64,35% on kaetud metsaga.
Suur tähnikmüsiid

Suur tähnikmüsiid ("Praunus flexuosus") on müsiidiliste seltsi kuuluv vähilaadne, Läänemeres tavaline liik.
Kirjeldus.
Suur tähnikmüsiid on suhteliselt pikk (u 25 mm) ja sale koorikloom, kelle keha keskosa on iseloomulikult painutatud - tunnus, mis eristab teda teistest müsiididest. Määramistunnused on sabalehviku otslüli ja tundlate kõrval olevad meelejätke plaadid. Suurel tähnikmüsiidil on saba otslülis kitsas sälk ning tömbi otsaga sensoorsed tundlate plaadid on kitsad, oma laiusest 7–8 korda pikemad (teisel liigil "Praunus inermis" on need poole lühemad ja laiemad). Suur tähnikmüsiid võib värvuselt olla eri rohekat, punakat või pruuni tooni, sageli läbipaistvam kui sarnane liik "Praunus inermis". Mõlemad liigid võivad muuta oma värvi, et sulanduda ümbritsevasse keskkonda. Nagu muudel vähkidel, on emastel suur haudetasku ("marsupium"), mida võib näha suvel, kui liik paljuneb.
Levik.
Suur tähnikmüsiid on tavaline Põhja-Euroopa vetes Briti saartest Skandinaavia rannikumeredeni ja Läänemereni. Lisaks rannikule leiab liiki ka estuaaridest ja tõusuveelaguunidest. Liiki on alates 1960. aastatest leitud ka Põhja-Ameerikast (Rhode Island kuni Nova Scotia) ja Islandilt. Läänemeres leidub teda mere lõunaosast Soome lahe keskosani ja Selkämerest Merenkurkkuni. Liik areneb kõige paremini kalda pruunvetikataimestiku läheduses, vaid kohati kuni 15–20 m sügavusel.
Eluviis.
Suur tähnikmüsiid on kõigesööja ja püüab jalgadega veest pisiorganisme või detriidiosakesi. Nad võivad jahtida ka suuremat saaki, kaasa arvatud oma liigikaaslasi.
Liik on taimestikulembene ja elutseb peaaegu eranditult aladel, kus kasvab hulgaliselt veetaimi. Tähnikmüsiidid sigivad Läänemeres vaid suvel ja annavad aastas tavaliselt kaks põlvkonda.
Chick Corea

Armando Anthony Corea (tuntud kui Chick Corea; 12. juuni 1941 Chelsea, Massachusetts – 9. veebruar 2021 Florida) oli USA džässpianist ja -helilooja ning klahvpillimängija.
Tema kompositsioone "Spain", "500 Miles High", "La Fiesta", "Armando's Rhumba" ja "Windows" loetakse džässistandarditeks. 1960. aastatel kuulus ta Miles Davise ansamblisse ja osales "jazz fusion"i sünnis.
1971. aastal asutas Corea oma džässansambli Return to Forever. Lisaks mängis ta alates 1986. aastast ansamblis Chick Corea Elektric Band. Ta andis välja ligi sada sooloalbumit ning mängis veel paljude teiste džässmuusikute albumitel.
Corea pälvis 27 Grammy auhinda, neist neli viimast postuumselt. Sellega on ta üks enim Grammy auhindu võitnud muusikuid.
Orion (laev, 1930)

Orion oli teise maailmasõja aegne Saksa abiristleja, mis ehitati 1930. aastal Hamburgis.
Algselt ehitati laev firma Kurmark HAPAG kaubalaevaks. Teise maailmasõja alguses arendati see aga kiirekäiguliseks sõjalaevaks, mis nimetati ümber Orioniks, kui 1939. aasta detsembris tõsteti laeval sõjalaevastiku lipp. Mereväebürokraatide paberil tähistati laeva kui HSK-1 või Schiff 36.
Abiristleja komandöriks sai 38-aastane Kurt Weyher, kes oli varem olnud õppepurjeka Horst Wessel kapten. 1940. aastal ülendati ta fregatikapteniks.
Mereretked.
1940. aasta 6. aprillil alustas Orion Weyheri juhtimisel mereretke, mis sai alguse Kielist. 1 aasta ja 4,5 kuud kestnud merereisil vahetas laev mitu korda nii lippe kui ka välimust. Orioni värviti aeg-ajalt üle (sarnanes Hollandi kaubaauriku Beemsterdijkiga), ühtlasi pandi püsti puidust lisakorsten. Koos Saksa abiristlejaga Komeet uputati seitse laeva, kuus laeva uputas Orion üksinda.
1944. aasta jaanuaris peale toimunud remonti ja ümberehitust sai Orionist õppelaev Hektor, mis 1945. aasta märtsis nimetati tagasi Orioniks. Sama aasta mais maabus laev Swinemündis, et viia läände lahingulaeva Schlesieni meeskonna. Sel päeval ründasid Nõukogude ründelennukid Il-2 ja USA-st saadud pommitajad A 20 sadamas olevaid laevasid ning Orion sai viis pommitabamust ja lahvatas leekidesse. Orioni lasid põhja Saksa hävitaja Z 38 ja torpeedopaat T 33, mille tagajärjel hukkus laeva 50 meeskonnaliiget ning teadmata arv evakueeritavaid.
2009 (Smilers)

2009 on Smilersi 2009. aasta novembris ilmunud kogumikplaat – sealt leiab kuusteist lugu, mis on saanud värske ja akustilise kõlapildi. Samuti sisaldab plaat kahte uut ning kahte ingliskeelset lugu Smilersi esimeselt plaadilt.
Uren

Uren on linn Venemaal Nižni Novgorodi oblastis, Ureni rajooni halduskeskus. Asub Usta jõe ääres, 167 km kaugusel Nižni Novgorodist.
Asulat on esmamainitud 1719. aastal Trjohsvjatskoje külana. 1959 nimetati töölisaleviks. Linnaõigused sai 1973. aastal.
2021. aastal oli linnas 12 450 elanikku.
Laiapoorne sarvpoorik

Laiapoorne sarvpoorik ("Ceriporiopsis aneirina") on klassi "Agaricomycetes" kuuluv kandseente liik.
Seen kasvab murdnud haavapuul ja on noorelt õuna lõhnaga.
Hanö

Hanö on Rootsile kuuluv saar Läänemeres Hanö lahes. Halduslikult kuulub saar Blekinge lääni Sölvesborgi valda. Hanö paikneb mandrist ligikaudu 3,7 km kaugusel.
Hanö kõrgeimal kaljupaljandil (60 meetri kõrgusel merepinnast) asub 16 meetri kõrgune tuletorn, mis ehitati aastatel 1904–1906. Esimene tuletorn rajati saarele 1869. aastal.
Enamuse saarest ja rannavetest (192 hektarit maad ja 184 hektarit mereala) hõlmab 2017. aastal loodud Hanö looduskaitseala.
Aastatel 1810–1812 oli Hanö Briti mereväe tugikoht. Saarel asub Briti mereväelaste kalmistu.
Suurimate lennufirmade loend

Suurimaid lennufirmasid saab määratleda mitmel viisil. 2023. aastal oli käibe, varade, lennukipargi ja turukapitalisatsiooni poolest suurim Ameerika Ühendriikide Delta Air Lines; reisijate arvu, reisijate kasumlikkuse, töötajate arvu ja sihtkohtade arvu poolest suurim Ameerika Ühendriikide American Airlines Group; kaubaveo mahu poolest suurim Ameerika Ühendriikide FedEx Express; liinide arvu poolest suurim Iirimaa Ryanair; riikide arvu poolest suurim Türgi Turkish Airlines.
Rahalises mõttes suurimad.
Käive.
Emirates Airline kuulub riigile ning ei ole seega eraettevõtete loendis. Emiratesi käive aastal 2023 oli 29,2 mld $ ning seega oleks firma siin tabelis 6. kohal. Qatar Airways Group on samuti avalik-õiguslik, selle 2023. aasta 21 miljardi dollari suurune käive oleks toonud koondtabelis (koos Emirates Airline'iga) 9. koha.
Lendude järgi.
Reisijakilomeetreid.
‡ – tegevuse lõpetanud firma.
"Laiem teave artiklis Kaubalennufirma."
Vähemalt miljoni elanikuga India linnastute loend

Selles artiklis on loetletud vähemalt miljoni elanikuga India linnastud.
India on riik Lõuna-Aasias, pindalalt maailma suuruselt seitsmes ning rahvaarvult esimene. Indias elab üle 1,4 miljardi inimese ehk ligi 17,5% maailma rahvastikust. India koosneb 28 osariigist ja kaheksast liiduterritooriumist. Esimene rahvaloendus toimus Indias aastal 1872, aastast 1951 on rahvaloenduseid korraldatud iga kümne aasta tagant.
India valitsuse kohaselt on linnastu linnapiirkond, mis koosneb linnast ja sellega külgnevatest väiksematest asulatest. Linnastu peab koosnema vähemalt ühest linnast ja selle rahvaarv ei tohi olla alla 20 000. Kohalikud omavalitsused on linnastuid ka teisiti defineerinud. 2011. aasta rahvaloenduse andmetel oli 53 linnastut või linna, mille elanike arv oli üle 1 miljoni.
Loend.
Rasvases kirjas on osariikide ja liiduterritooriumite pealinnad.
Mõrrasilm

Mõrrasilm on vooluveekogu Lõuna-Saaremaal. Jõe lähe asub Oessaare lahes. 
Jõe suue on Laidevahe lahes.
Leo Neugebauer

Leo Neugebauer (sündinud 19. juunil 2000 Görlitzis) on Saksamaa kümnevõistleja. 
Ta on sündinud Saksamaal Görlitzis ning üles kasvanud Stuttgardis. Tema ema on sakslanna ja isa on Kameruni päritolu endine jalgpallur. Neugebauer alustas 2019. aastal Texase Ülikoolis Austinis õpinguid mehaanikainseneri erialal, hiljem läks üle majanduseriala õppele. 
Sportlikud tulemused.
Neugebauer mängis noorukina jalgpalli, kuid lõpetas 15-aastaselt, et pühenduda täielikult kergejõustikule. Esimest korda pälvis ta rahvusvahelist tähelepanu 2017. aastal, kui võitis Nairobis U18 maailmameistrivõistlustel kümnevõistluses pronksmedali tulemusega 7204 punkti. 2019. aastal asus ta õppima majandust Austinis Texase ülikoolis. Neugebauer alistas 8000 punkti piiri 2022. aasta märtsis (8131 punkti), tuli teiseks NCAA üliõpilaste meistrivõistlustel tulemusega 8362 punkti ning osales 2022. aasta kergejõustiku maailmameistrivõistlustel Eugene'is, kus ta saavutas 8182 punktiga kümnenda koha.
Märtsis 2023 saavutas Neugebauer USA kolledžite sisemeistrivõistlustel meeste seitsmevõistluses kolmanda koha uue isikliku rekordiga 6214 punkti. 2023. aasta märtsi lõpus võitis Neugebauer Austinis peetud kümnevõistluse 8478 punktiga, millega täitis 2023. aasta Budapesti maailmameistrivõistluste ja 2024. aasta Pariisi suveolümpiamängude normi. 
Juunis 2023 võitis ta 22-aastaselt NCAA üliõpilaste meistrivõistlused Austinis tulemusega 8836 punkti, mis oli USA kolledžite rekord. Ühtlasi parandas ta sellega 1986. aastast Jürgen Hingsenile kuulunud Saksamaa kümnevõistluse rekordit (8730). Selle punktisummaga tõusis Neugebauer kümnevõistluse kõigi aegade edetabelis 9. kohale. Augustis toimunud Budapesti maailmameistrivõistlustel sai ta 8645 punkti ja 5. koha.
8.–9. märtsil 2024 ületas Neugebauer Bostonis toimunud võistlusel Frank Busemanni Saksamaa seitsmevõistluse rekordi 2002. aastast 56 punktiga, kui sai summaks 6347 punkti.
NCAA üliõpilaste meistrivõistlustel, mis toimusid 5.–6. juunil 2024 Eugene'is, püstitas Neugebauer uue Saksamaa rekordi 8961 punktiga (10,64 – 7.86 – 17.46 – 2.07 – 48,03 – 14,36 – 57.70 – 5.21 – 56.65 – 4.44,61), mis oli kõigi aegade edetabeli kuues tulemus. Kettaheite tulemus 57.70 oli parim, mida kümnevõistluse sees kunagi heidetud.
2024. aasta suveolümpiamängudel Pariisis võitis Neugebauer Markus Roothi järel 8748 punktiga hõbemedali.
2025. aasta kergejõustiku maailmameistrivõistlustel Tokyos tuli Neugebauer esikohale punktisummaga 8804 punkti (10,80 – 7.62 – 16.70 – 1.99 – 48,27 – 14,80 – 56.15 – 5.10 – 64.34 – 4.31,89), edestades Ayden Owens-Delermet 20 punktiga.
Lozovaja Rudka

 
Lozovaja Rudka (vene keeles Лозовая Рудка) on Venemaa-Ukraina piiri ääres asuv küla (huutor) Venemaal Belgorodi oblastis Borissovka rajoonis. 2010. aastal elas külas 45 inimest.
Phangnga provints

Phangnga provints on 1. järgu haldusüksus Tais. See asub riigi lõunaosas Malaka poolsaare lääneosas Andamani mere ääres.
2018. aastal oli provintsi rahvaarv 268 240.
Provints jaguneb 8 ringkonnaks ("amphoe").
Provintsi kuuluvad Similani saared Andamani meres.
Schottwien

Schottwien on vald "(Marktgemeinde)" Austrias Alam-Austria liidumaal Neunkircheni ringkonnas.
Schrattenbach

Schrattenbach on vald "(Gemeinde)" Austrias Alam-Austria liidumaal Neunkircheni ringkonnas.
Schwarzau am Steinfeld

Schwarzau am Steinfeld on vald "(Gemeinde)" Austrias Alam-Austria liidumaal Neunkircheni ringkonnas.
Schwarzau im Gebirge

Schwarzau im Gebirge on vald "(Marktgemeinde)" Austrias Alam-Austria liidumaal Neunkircheni ringkonnas.
Oodsipalo

Oodsipalo (kirjakeeles ka Ootsipalu) on paik Põlva maakonnas Räpina vallas, kuni 2017. aastani Veriora vallas. Ootsipalu asundus liideti 1977. aastal Nohipaloga.
Oodsipalos asub Natura-kaitsealade hulka kuuluv Oodsipalo loodusala pindalaga 74,6 hektarit.
Oodsipalos kasvab Eesti kõrgeim puu, harilik mänd kõrgusega 46,6 m. Oodsipalos kasvas ka 49-meetri kõrgune kuusk, mis aga kuivas ära 2019. aastal.
Colin Blackwell

Colin Blackwell (sündinud 28. märtsil 1993 Lawrence'is, Massachusettsis) on USA jäähokimängija, kes mängib keskründajana NHL-i klubis Chicago Blackhawks.
Aastatel 2011–2016 mängis ta Harvardi Ülikooli jäähokimeeskonnas.
2011. aastal valis San Jose Sharks ta NHL-i "draft"is 194. valikuna. Hooajal 2016/17 mängis ta American Hockey League'is (AHL) Sharksi tütarklubis San Jose Barracuda, kuid NHL-is ta Sharksi meeskonnas debüüti ei teinud. Hooajal 2017/18 mängis ta AHL-i klubis Rochester Americans.
2018. aasta juulis sõlmis ta kaheaastase kahepoolse lepingu NHL-i klubiga Nashville Predators. Suurem osa hooajast 2018/19 mängis ta AHL-is Predatorsi tütarklubis Milwaukee Admirals. NHL-is debüteeris ta 19. jaanuaril 2019 mängus Florida Panthersi vastu.
2020. aasta oktoobris sõlmis Blackwell lepingu New York Rangersiga. Hooajal 2020/21 tegi ta NHL-is seni oma resultatiivseima hooaja, kui lõi 12 väravat ja andis 10 väravasöötu.
2021. aastal valis NHL-is esimest hooaega alustav klubi Seattle Kraken Blackwelli "Expansion Draft"is. 2022. aasta märtsis kauples Kraken Blackwelli koos Mark Giordanoga Toronto Maple Leafsile. Maple Leafsis mängis Blackwell vaid kuni hooaja lõpuni.
2022. aasta juulis sõlmis Blackwell kaheaastase lepingu Chicago Blackhawksiga.
2021. aasta maailmameistrivõistlustel võitis Blackwell USA jäähokikoondise koosseisus pronksmedali. Ta lõi turniiril neli väravat.
Arlene Dahl

Arlene Carol Dahl (11. august 1925 Minneapolis, Minnesota – 29. november 2021 New York) oli USA näitleja ja ettevõtja.
Ta sündis Minnesota osariigis Minneapolises. Mõlemad tema vanemad olid Norra sisserändajad. Suviti osales ta Minnesota ülikooli teatrikursustel. Pärast keskkooli lõppu kolis ta Chicagosse ja seejärel New Yorki, kus ta asus tööle modellina. 1945. aastal sai ta rolli Broadway muusikalis "Mr. Strauss Goes to Boston". Peagi jäi ta silma Hollywoodi filmitegijatele ning 1947. aastal mängis ta kandvat rolli filmis "My Wild Irish Rose". Seejärel sõlmis ta lepingu filmistuudioga MGM, mängides sellistes MGM filmides nagu "The Bride Goes Wild" (1948), "A Southern Yankee" (peaosas koos Red Skeltoniga; 1948), "Scene of the Crime" (1949), "Three Little Words" (koos Fred Astaire'i ja Skeltoniga; 1950) ja "Varitsus" ("Ambush"; 1950). Dahli kõige tuntum "film noir"i roll oli filmis "Slightly Scarlet" (1956). Tema kõige silmapaistavam roll oli Jules Verne'i romaanil põhinevas seiklusfilmis "Journey to the Center of the Earth" (1959). Pärast seda otsustas ta aktiivse filmikarjääri lõpetada, kuid tegi mõningaid rolle filmides, televisioonis ja teatris ka järgnevatel aastakümnetel.
1951. aastal hakkas ta kirjutama ajalehe Chicago Tribune ilu- ja kosmeetikaveerul. 1950. aastatel asutas Dahl ettevõtte Arlene Dahl Enterprises, mis turustas naiste pesu ja kosmeetikat. Ettevõttega sai ta 1970. aastatel miljonäriks, kuid 1980. aastatel jättis üks tema abikaasades ta suurtesse võlgadesse, misjärel oli Dahl sunnitud ette võtma taas enam rolle näitlejana. Ta kirjutas umbes 15 ilualast raamatut. Lisakas kirjutas ta mitu raamatut astroloogia alal.
Dahl oli abielus kuus korda ja tal oli kolm last. Esimesed kaks abielu oli näitlejate Lex Barkeri ja Fernando Lamasega. Abielust Lamasega sündis poeg Lorenzo Lamas, kellest sai samuti näitleja.
Agnes Pulk

Agnes Pulk (sündinud 17. detembril 1978) on teenusedisainer, coach ja koolitaja, teenusedisaini stuudio Disainivõti asutaja. 
Agnes Pulk alustas 2003. aastal kasuperede PRIDE programmi koolitajana ja rahvusvahelise laste väärkohtlemise ennetusprogrammi CAP koolitajana. 2016. aastal lisandusid teenusedisaini, koosloome, meeskonna- ja loovkoolitused. Pulgal on Tartu Ülikooli magistrikraad teenuste disainis ja juhtimises ning ta on rahvusvahelise Ericksoni Coaching International väljaõppega coach, töötades nii indiviidide kui meeskondade ja organisatsioonidega. Magistritöös uuris Agnes Pulk avalike teenuste ligipääsetavust.